da da eo sv da da en en nl da en en de nl en da en en da nl da sv de en da da da da da da da da da sv sv da da da da da da en da da da da da da da da da da da en fr
Illustrationer til sommer og jul
Konceptet har været, at illustration og tekst berører begivenheder fra årets gang i vores verden.
Desuden har vi benyttet samme motiv til både sommer- og julehilsen. Et helt studie i, hvad ændring af farver og symboler betyder for opfattelsen af en illustration.
Selv om det ikke er en kunde-case, synes vi alligevel, at illustrationerne kan være interessante for besøgende her på sitet. Så hermed et udsnit, hvor vi viser dem parvis. – Plus et par smagsprøver på tekster.
Illustrationer til vore egne sommer- og julekort
I disse internettider er der næsten ikke noget bedre, end at få en sommer- eller julehilsen med posten.
Derfor sender vi sommer- og julekort til vore kunder, hvor vi selvfølgelig både har illustreret og skrevet tekst selv.
Sol og sommer – sand, strand og vand,
humøret, det stiger en ekstra tand!
Ud i det blå med solbriller på,
vandet tjekkes med en storetå.
Fra have, by eller alpehytte,
at dufte, smage, se og lytte.
Vi trækker stikket, tre uger i alt,
verden skal granskes; Italien er valgt.
Håber din sommer bli’r lang og fin!
Nydes den bør, som et godt glas vin :-)
Atter et spændende år går på hæld:
Design og idéer – vi mønstred’ et væld.
Fik sat skibe i søen, rigget til,
toptunet og klar til næste års spil.
Vi takker for alle de jobs vi fik,
samarbejdet med dig; en vigtig brik.
Med julen nær og dagene korte,
på gode ønsker det ej må skorte:
Derfor bringer denne hilsen med sig,
“Glædelig Jul og Godt Nytår” til dig!
Parløb a/s · Gammelbro 70 E 1.2 · 7190 Billund · Fredericia: Grønnemarken 23, Erritsø · 7000 Fredericia · CVR 31 348 749 · Tel 7665 2000 · mail@parlob.dk